Diari Oficial de la Generalitat Valenciana


Sumari del DOGV 7844, del 04-08-2016 (2016/6379)

ACORD de 29 de juliol, del Consell, pel qual s'autoritza l'aprovació d'un expedient de rescabalament a favor de l'empresa Societat Estatal Correus i Telègrafs, SA, per la prestació de serveis i la imputació, amb càrrec al pressupost de la Generalitat de l'exercici 2016, de les obligacions contretes durant els exercicis 2015 i 2016.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7844

Data del DOGV
:   04-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6379


Data del document
:   29-07-2016

Organisme emissor
:   Presidència de la Generalitat

Tipus de document
:   Acord

ACORD de 29 de juliol, del Consell, pel qual s'autoritza l'aprovació d'un expedient de rescabalament a favor de l'empresa Societat Estatal Correus i Telègrafs, SA, per la prestació de serveis i la imputació, amb càrrec al pressupost de la Generalitat de l'exercici 2016, de les obligacions contretes durant els exercicis 2015 i 2016. [2016/6379]  
La Presidència de la Generalitat ha tramitat un expedient de rescabalament a favor de l'empresa Societat Estatal Correus i Telègrafs, SA, per obligacions contretes en els exercicis 2015 i 2016, per la prestació dels serveis postals, burofax, valisa i missatgeria per a les unitats administratives que consten en l'annex. Aquest expedient té la seua causa en la necessitat d'atendre el compliment de les obligacions econòmiques de la Generalitat, en haver rebut aquesta, satisfactòriament, els respectius serveis prestats.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon al president sotmetre, a l'autorització prèvia del Consell, l'aprovació de l'expedient de rescabalament tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència, amb un informe previ de la Intervenció General de la Generalitat, d'acord amb el que disposa el referit article 106 d'aquesta llei.  
En conseqüència, i a proposta del president, el Consell en la reunió de 29 de juliol de 2016,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Societat Estatal Correus i Telègrafs, SA, que figura en l'annex d'aquest acord, per un import total de 10.219,18 euros (deu mil dos-cents dènou euros amb díhuit cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant l'exercici 2015 a favor de l'empresa Societat Estatal Correus i Telègrafs, SA, per un import total de 6.848,63 - euros (sis mil huit-cents quaranta-huit euros amb seixanta-tres cèntims), IVA inclòs.  
  
  
València, 29 de juliol de 2016  
  
La consellera secretària  
MÓNICA OLTRA JARQUE